[pic] | COMISIA COMUNITĂŢILOR EUROPENE |

Bruxelles, 2.7.2008

COM(2008) 411 final

Propunere de

REGULAMENT AL CONSILIULUI

de modificare a Regulamentului (CE) nr. 1911/2006 al Consiliului din 19 decembrie 2006 de instituire a unui drept antidumping definitiv la importurile de soluții de uree și de azotat de amoniu originare din Algeria, Belarus, Rusia și Ucraina, în urma unei reexaminări în temeiul expirării măsurilor, efectuate în conformitate cu articolul 11 alineatul (2) din Regulamentul (CE) nr. 384/96

(prezentată de Comisie)

EXPUNERE DE MOTIVE

1) Contextul propunerii |

110 | Motivele și obiectivele propunerii Prezenta propunere se referă la aplicarea Regulamentului (CE) nr. 384/96[1] al Consiliului privind protecția împotriva importurilor care fac obiectul unui dumping din partea țărilor care nu sunt membre ale Comunității Europene (denumit în continuare „regulamentul de bază”) în cadrul procedurii privind importurile de soluții de uree și de nitrat de amoniu originare din Rusia. |

120 | Context general Prezenta propunere se înscrie în contextul punerii în aplicare a regulamentului de bază și este rezultatul unei anchete care s-a desfășurat în conformitate cu cerințele de fond și de procedură prevăzute în regulamentul de bază. |

139 | Dispoziții în vigoare în domeniul propunerii Regulamentul (CE) nr. 1995/2000[2] al Consiliului privind instituirea unui drept antidumping definitiv la importurile de soluții de uree și de nitrat de amoniu originare din Rusia în Comunitate. |

141 | Coerența cu alte politici și obiective ale Uniunii Nu este cazul. |

2) Consultarea părților interesate și evaluarea impactului |

Consultarea părților interesate |

219 | Solicitantul și industria comunitară au fost informați cu privire la rezultatele examinării și au avut oportunitatea să-și prezinte observațiile. |

Obținerea și utilizarea expertizei |

229 | Nu a fost necesară expertiza externă. |

230 | Evaluarea impactului Prezenta propunere este rezultatul punerii în aplicare a regulamentului de bază. Regulamentul de bază nu prevede o evaluare generală a impactului, însă conține o listă completă de condiții care trebuie evaluate. |

3) Elementele juridice ale propunerii |

305 | Rezumatul acțiunii propuse Prin Regulamentul (CE) nr. 1995/2000[3], Consiliul a impus o taxă antidumping definitivă pentru importurile de soluții de uree și de nitrat de amoniu originare din Rusia. În urma unei cereri înaintate de doi producători-exportatori din Rusia, a fost inițiată o reexaminare intermediară limitată la dumping. Ancheta a evidențiat existența dumpingului pe durata perioadei de anchetă. Nivelul de dumping constatat era mai ridicat decât nivelul de eliminare a prejudiciului pe baza căruia se stabilesc măsurile actuale aflate în vigoare. În consecință, a fost menținut nivelul din acel moment al măsurilor. Regulamentul de încheiere a reexaminării include o clauză în baza căreia părțile interesate pot prezenta o ofertă de angajament în termen de 10 zile calendaristice de la data intrării în vigoare a prezentului regulament. O astfel de ofertă de angajament a fost prezentată în timp util. Aceasta prevede că o anumită cantitate, reprezentând circa 10% din consumul total în Comunitate al produsului în cauză, poate fi exportată în CE fără a se plăti taxa antidumping aplicabilă, dacă se respectă un anumit preț minim indexat de import. Oferta de angajament respectivă a fost acceptată. Prin urmare, se propune adoptarea de către Consiliu a propunerii de regulament anexate, care ar trebui publicată în Jurnalul Oficial al Uniunii Europene. |

310 | Temei juridic Regulamentul (CE) nr. 384/1996 al Consiliului din 22 decembrie 1995 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene („regulamentul de bază”)[4]. |

329 | Principiul subsidiarității Propunerea intră în domeniul de competență exclusivă a Comunității. În consecință, principiul subsidiarității nu se aplică. |

Principiul proporționalității Propunerea respectă principiul proporționalității din următorul (următoarele) motiv(e). |

331 | Regulamentul (CE) nr. 1995/2000 al Consiliului privind instituirea unui drept antidumping definitiv la importurile de soluții de uree și de nitrat de amoniu originare din Rusia, modificat ultima dată prin Regulamentul (CE) nr. 1675/2003 al Consiliului nu permite luarea unei decizii la nivel național. |

332 | Nu sunt necesare indicații privind măsura în care sarcina financiară și administrativă care revine Comunității, guvernelor naționale, autorităților regionale și locale, agenților economici și cetățenilor este limitată și proporțională cu obiectivul propunerii. |

Alegerea instrumentelor |

341 | Instrumente propuse: regulament. |

342 | Alte mijloace nu ar fi adecvate din următorul (următoarele) motiv(e). Regulamentul de bază mai sus menționat nu prevede opțiuni alternative. |

4) Implicații bugetare |

409 | Propunerea nu are nicio implicație asupra bugetului Comunității. |

Propunere de

REGULAMENT AL CONSILIULUI

de modificare a Regulamentului (CE) nr. 1911/2006 al Consiliului din 19 decembrie 2006 de instituire a unui drept antidumping definitiv la importurile de soluții de uree și de azotat de amoniu originare din Algeria, Belarus, Rusia și Ucraina, în urma unei reexaminări în temeiul expirării măsurilor, efectuate în conformitate cu articolul 11 alineatul (2) din Regulamentul (CE) nr. 384/96

CONSILIUL UNIUNII EUROPENE,

având în vedere Tratatul de instituire a Comunității Europene,

având în vedere Regulamentul (CE) nr. 384/96 al Consiliului din 22 decembrie 1995 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene[5] (denumit în continuare „regulamentul de bază”), în special articolele 8 și 9,

având în vedere propunerea Comisiei prezentată după consultarea comitetului consultativ,

întrucât:

A. PROCEDURA

(1) Prin Regulamentul (CE) nr. 1995/2000[6], Consiliul a instituit o taxă antidumping definitivă pentru importurile de soluții de uree și de azotat de amoniu originare, printre altele, din Rusia. Ca urmare a unei examinări a măsurilor care urmau să expire, inițiată în septembrie 2005, Consiliul, prin Regulamentul (CE) nr. 1911/2006[7], a reînnoit aceste măsuri la nivelul actual.

(2) La 19 decembrie 2006, Comisia a anunțat, printr-un aviz publicat în Jurnalul Oficial al Uniunii Europene[8], inițierea unei reexaminări intermediare parțiale cu privire la importurile în Comunitate de soluții de uree și de azotat de amoniu originare, printre altele, din Rusia, la cererea societății pe acțiuni deschise Novomoskovskiy Azot și societății pe acțiuni deschise Nevinnomyssky Azot, doi producători-exportatori din Rusia aparținând societății pe acțiuni deschise „Mineral and Chemical Company Eurochem”. Datorită relației dintre ele, aceste două societăți sunt considerate o singură persoană juridică („producătorul-exportator”) în sensul prezentului regulament. Constatările și concluziile definitive ale reexaminării intermediare parțiale sunt precizate în Regulamentul (CE) nr. 238/2008 din 10 martie 2008[9], care încheie reexaminarea fără să modifice măsurile antidumping în vigoare.

B. ANGAJAMENTUL

(3) În cursul reexaminării intermediare, producătorul-exportator și-a exprimat intenția de a depune o ofertă de angajament de preț, dar nu a depus o ofertă bine întemeiată în termenul prevăzut la articolul 8 alineatul (2) din regulamentul de bază. Totuși, așa cum s-a stabilit în considerentele (57) și (58) din regulamentul Consiliului menționat anterior, Consiliul a considerat că producătorului-exportator ar trebui să i se permită, în mod excepțional, să-și finalizeze oferta de angajament în termen de 10 zile calendaristice de la intrarea în vigoare a respectivului regulament, ca urmare a complexității mai multor aspecte, și anume: (1) instabilitatea prețului produsului în cauză care ar necesita o indexare a prețurilor minime, deși, în același timp, instabilitatea nu este suficient explicată de factorul principal al creșterii costurilor; și (2) situația specială a pieței pentru produsul în cauză. Ca urmare a publicării Regulamentului (CE) nr. 238/2008 al Consiliului și în termenul prevăzut în respectivul regulament, producătorul-exportator a prezentat un angajament de preț acceptabil, în conformitate cu articolul 8 alineatul (1) din regulamentul de bază.

(4) Prin Decizia [A SE INSERA][10], Comisia a acceptat oferta de angajament. Consiliul recunoaște că oferta de angajament elimină efectul prejudiciabil al dumpingului și limitează la un nivel suficient riscul de circumvenție.

(5) Pentru a permite în continuare Comisiei și autorităților vamale să monitorizeze în mod eficient respectarea angajamentului de către producătorul-exportator, atunci când se prezintă autorității vamale competente cererea de punere în liberă circulație, scutirea de taxa antidumping va fi condiționată de: (i) prezentarea unei facturi conforme cu angajamentul, care este o factură comercială conținând cel puțin informațiile și declarația prevăzute în anexă; (ii) faptul că bunurile importate sunt produse, transportate și facturate direct de către producătorul-exportator pentru primul client independent din Comunitate; și (iii) faptul că bunurile declarate și prezentate la vamă corespund exact descrierii de pe factura conformă cu angajamentul. În cazul în care condițiile menționate mai sus nu sunt îndeplinite, se aplică taxa antidumping corespunzătoare în momentul acceptării declarației de punere în liberă circulație.

(6) În cazul în care Comisia își retrage acceptul privind un anumit angajament, în conformitate cu articolul 8 alineatul (9) din regulamentul de bază, în urma unui abuz privind anumite tranzacții și declară nevalabile facturile relevante conforme cu angajamentele, se aplică o datorie vamală în momentul acceptării declarației de punere în liberă circulație a acestor tranzacții.

(7) Importatorii trebuie să știe că o datorie vamală poate să apară, ca risc comercial obișnuit, în momentul acceptării declarației de punere în liberă circulație, astfel cum s-a precizat la considerentele (5) și (6), chiar dacă un angajament propus de producătorul de la care achiziționează în mod direct sau indirect a fost acceptat de Comisie.

(8) În temeiul articolului 14 alineatul (7) din regulamentul de bază, autoritățile vamale informează de îndată Comisia despre orice indiciu privind încălcarea unui angajament.

(9) Prin urmare, pe baza motivelor enunțate în decizia Comisiei, angajamentul oferit de producătorul-exportator se consideră acceptabil de Comisie, iar producătorul-exportator în cauză a fost informat cu privire la faptele, analizele și obligațiile esențiale pe care se bazează acceptul.

(10) În cazul unui abuz, al retragerii angajamentului sau al retragerii acceptării unui angajament de către Comisie, taxa antidumping care a fost instituită de Consiliu în conformitate cu articolul 9 alineatul (4) se aplică automat conform articolului 8 alineatul (9) din regulamentul de bază.

ADOPTĂ PREZENTUL REGULAMENT:

Articolul 1

Regulamentul (CE) nr. 1911/2006 se modifică după cum urmează:

Articolul 1 alineatul (4) se înlocuiește cu următorul alineat:

„4. Fără a aduce atingere alineatului (1), taxa antidumping definitivă nu se aplică importurilor puse în liberă circulație în conformitate cu dispozițiile articolului 2 sau articolului 2a.”

După articolul 2 se introduce următorul articol:

„Articolul 2a

1. Importurile de amestecuri de uree și de azotat de amoniu pentru punerea în liberă circulație facturate de societatea ale cărei angajamente sunt acceptate de Comisie și al cărei nume este menționat în Decizia [2008[A SE INSERA]/CE] a Comisiei, modificată periodic, trebuie scutite de taxa antidumping impusă la articolul 1, în următoarele condiții:

- acestea sunt fabricate, transportate și facturate direct de către producătorul menționat pentru primul client independent din Comunitate; și

- aceste importuri sunt însoțite de o factură conformă cu angajamentul, care este o factură comercială conținând cel puțin informațiile și declarația menționate în anexa la prezentul regulament; precum și

- bunurile declarate și prezentate la vamă corespund exact descrierii de pe factura conformă cu angajamentul.

2. La momentul acceptării declarației de punere în liberă circulație se aplică o datorie vamală:

- în cazul în care se confirmă faptul că, în ceea ce privește importurile prezentate la alineatul (1), una sau mai multe dintre condițiile menționate la respectivul alineat nu sunt îndeplinite; sau

- atunci când Comisia își retrage acceptul privind angajamentul în conformitate cu articolul 8 alineatul (9) din regulamentul de bază, în cadrul unui regulament sau al unei decizii care se referă la anumite tranzacții și declară nevalabile facturile relevante conforme cu angajamentul.”

Anexa se înlocuiește cu următoarea anexă:

„ANEXĂ

Informații care trebuie să figureze în factura conformă menționată la articolul 2 alineatul (2) și la articolul 2a:

1. Codul adițional TARIC sub care produsele care figurează pe factură pot fi vămuite la frontiera comunitară (precizat în regulamentul sau în decizia relevantă).

2. Descrierea exactă a bunurilor, inclusiv:

— codul NC,

— conținutul de azot („N”) al produsului (în procentaj),

— cantitatea (a se specifica în tone).

3. Descrierea condițiilor de vânzare, inclusiv:

— prețul per tonă,

— condițiile de plată aplicabile,

— condițiile de livrare aplicabile,

— valoarea totală a reducerilor și rabaturilor.

4. Numele importatorului independent căruia îi este emisă factura direct de către societate.

5. Numele reprezentantului societății care a întocmit factura conformă și următoarea declarație semnată de persoana respectivă:

«Subsemnatul, certific faptul că vânzarea pentru exportul direct în Comunitatea Europeană a bunurilor care fac obiectul prezentei facturi este efectuată în cadrul și în condițiile angajamentului oferit de [numele societății] și acceptat de Comisia Europeană prin Regulamentul (CE) nr. 617/2000 sau prin Decizia 2008/xxxx/CE (după caz). Declar că informațiile furnizate în această factură sunt complete și corecte.»”

Articolul 2

Prezentul regulament intră în vigoare în ziua următoare publicării în Jurnalul Oficial al Uniunii Europene .

Prezentul regulament este obligatoriu în toate elementele sale și se aplică direct în toate statele membre.

Adoptat la Bruxelles,

Pentru Consiliu,

Președintele

[…]

[1] JO L 56, 6.3.1996, p. 1. Regulament modificat ultima dată prin Regulamentul (CE) nr. 2117/2005 al Consiliului (JO L 340, 23.12.2005, p. 17).

[2] JO L 238, 22.9.2000, p. 15. Regulament modificat ultima dată prin Regulamentul (CE) nr. 1675/2003 (JO L 238, 25.9.2003, p. 4).

[3] JO L 238, 22.9.2000, p. 15. Regulament modificat ultima dată prin Regulamentul (CE) nr. 1675/2003 (JO L 238, 25.9.2003, p. 4).

[4] JO L 56, 6.3.1996, p. 1. Regulament modificat ultima dată prin Regulamentul (CE) nr. 2117/2005 al Consiliului (JO L 340, 23.12.2005, p. 17).

[5] JO L 56, 6.3.1996, p.1. Regulament modificat ultima dată prin Regulamentul (CE) nr. 2117/2005 (JO L 340, 23.12.2005, p.17)

[6] JO L 238, 22.9.2000, p. 15.

[7] JO L 365, 21.12.2006, p. 26.

[8] JO C 311, 19.12.2006, p. 51.

[9] JO L 75, 18.3.2008, p. 14.

[10] A SE INSERA REFERINȚA